section_heading: Nonići
paragraph_text: Idejni tvorci amblema "Nonići", oznaka 1. satnije, 1. domobranske bojne su: Mirko Kapović, Nadir Mirković i Darko Bačić. Riječ "nonići" su naziv u dijalektu za "djediće". A naziv je potekao kao odraz ozbiljnosti angažiranih pripadnika i njihov "starački" izgled u odnosu na pripadnike bojni iz sastava brigadnih postrojbi. Oznaka "nonići" predstavlja glavu "istarske koze" pod maskirnom kacigom na glavi. U pozadini je povijesni grb grada Pule, a to je zeleni štit uokviren bijelom bojom sa žutim križem u sredini. Sama oznaka je rađena u približnoj veličini kao ustrojena oznaka "Domobranstva", koja se nosila na lijevom rukavu kao što su nosile ostale postrojbe ustrojenu oznaku "HV". Oznaka "Nonića" bila je obrnuta od ustrojene oznake "Domobranstva" i imala je istu pozadinsku boju, a to je crna. Na vrhu je zelenim slovima (zelena boja je boja grada Pule) napisano ime postrojbe "1. bojna, 1. satnija. Ispod toga je tiskano ime "NONIĆI" na kvadratnoj podlozi žute boje (bojom križa iz grba grada Pule), te ispod naziva, zelenim slovima je ispisano ime grada "PULA".